Silvester Belt

Silvestras Beltė (artistinimega Silvester Belt; sündinud 26. novembril 1997 Kaunaseshttps://www.moteris.lt/lt/veidai/g-85914-i-eurovizija-keliauja-silvester-belt) on Leedu laulja ja laulukirjutaja.

Beltė kirjeldab enda muusikat kui poppi, millel on mõjutusi elektrost, reivist ja tehnost. Ta on nimetanud oma suurimaks eeskujuks Troye Sivani.

2010. aastal osales ta Laste Eurovisiooni lauluvõistluse kohalikus eelvoorus looga “Pi-pa-po”, pälvides 12 osaleja seas kaheksanda koha.

Pärast gümnaasiumi ja muusikakooli lõpetamist õppis ta Juozas Gruodise konservatooriumis. 2017. aastal võitis ta lauluvõistluse “Aš – superhitas”. Järgnevalt kolis ta pealinna Vilniusse, kus osales või töötas mitmes laulu- ja tõsielusaates.

2019. aastal lõpetas ta Londonis maineka Westminsteri Ülikooli ja naasis poolteist aastat hiljem kodumaale, kus sõlmis lepingu plaadifirmaga.https://www.lrt.lt/en/news-in-english/19/2204724/silvester-belt-on-junior-eurovision-failures-and-being-himself-interview

Ta esindas oma koduriiki Malmös toimunud 2024. aasta Eurovisiooni lauluvõistluse finaalis lauluga "Luktelk", mis saavutas 26 riigi laulude konkurentsis 14. koha.https://escxtra.com/2024/05/12/revealed-the-eurovision-2024-semi-final-and-final-jury-televote-detailed-voting-results

Viited

Välislingid

Kategooria:Leedu lauljad
Kategooria:Eurovisioonil osalejad
Kategooria:Sündinud 1997